Alaquàs commemora el Dia Internacional de la Dona
02/03/2006 13:07:00

# Alaquàs commemora el Dia Internacional de la Dona

*   02/03/2006 13:07:00
*   [Imprimir](#)
*   Compartir
*    https://www.alaquas.org/documento.asp?id\_do=9767

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9767%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20commemora%20el%20Dia%20Internacional%20de%20la%20Dona)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9767/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2006/2/9767/9767_Form_4.jpg)](https://www.alaquas.org/ficheros/documentos/2006/2/9767/9767_Form_10.jpg "<a href='https://www.alaquas.org/ficheros/documentos/2006/2/9767/9767_Form_10.jpg' target=_blank><i class='fa fa-external-link' aria-hidden='true'></i>.Alaquàs commemora el Dia Internacional de la Dona</a>")

"Les paraules fan mal. Cap violència de génere" és el lema que dona suport a la campanya d'enguany

Un any més amb el lema escollit per a commemorar el Dia Internacional de la Dona "Les paraules fan mal. Cap violència de gènere" es vol incidir a través de la programació i la campanya de sensibilització en la violència de gènere i, especialment, en la violència psicològica, la violència de les paraules. Una ampla programació organitzada per l'Ajuntament i els col·lectius de dones de la ciutat ha començat a desenvolupar-se a principis d'aquest mes.

Com és habitual, la porta de l'Ajuntament serà un any més l'escenari de la concentració amb motiu de la celebració del Dia Internacional de la Dona. L'acte tindrà lloc el proper dimecres 8 de Març a les 12 hores del matí i en ell es llegirà un manifest en defensa dels drets de les dones i de la igualtat entre els homes i les dones.

Aquest acte s'emmarca dins d'un conjunt d'activitats programades per l'Ajuntament d'Alaquàs i en el què participaran diverses associacions de la ciutat. Entre altres cal destacar l'activitat que porta per nom Espai d'Art "Amb ulls de dona" que tindrà lloc el dissabte dia 4 de març a la plaça Espanya, i en el què es podrà guadir de l'artesania elaborada per les dones d'Alaquàs. En aquesta activitat participaran l'Associació Ames de Casa Tyrius,  Dones Solidaries d'Alaquàs (DOSAL), Associació Cultural l'Oroneta i les dones d'Alaquàs, Sonia Verdún, Vicenta Júlia Cebrián i Amparo López García.

Des del dia 27 de febrer i fins el 3 de març de 15 a 17 hores, s'està realitzant als locals de la Santa creu un taller de decoració de llums organitzat per l'Associació l'Oroneta. Pel que fa a la resta d'activitats dins la programació el dijous dia 2 de març a les 18 hores de la vesprada està previst un taller a càrrec del president de l'associació "Homes per la igualtat" al Centre de Formació d'Adults Enric Valor. El divendres dia 3 de març serà el torn de la conferència "Homes i dones del segle XXI" a partir de les 19 hores a l'Aula de Cultura, al servei d'escoleta per a xiquets i xiquetes menors.

A més, durant tot aquest cap de setmana tindrà lloc l'eixida al Mas de Noguera, on es realitzaran diverses activitats en plena natura.

La jornada del dimarts dia 7 de març començarà amb la projecció a partir de les 15 hores de la vesprada del curtmetratge "Amores que matan" d'Iciar Bollaín amb la posterior xarrada sobre el tema a càrrec de la psicològa Patricia Olascoaga a la Sala d'Audiovisuals del col·legi Bonavista. A partir de les 19 hores d'el mateix dia es realitzarà un col·loqui sobre la llei integral organitzat per l'Associació de Dones DOSAL i l'Ajuntament d'Alaquàs a l'Aula de Cultura.

El Dia Internacional de la Dona, el dimecres dia 8, començarà amb les diverses activitats preparades per a treballar la conciliació en l'àmbit de la família amb alumnes de Secundària a l'institut Clara Campoamor. La manifestació a la porta de l'Ajuntament tindrà lloc a les 12 hores del matí, i per acabar la jornada commemorativa es celebrarà una manifestació a València a partir de les 19 hores.

Per als posteriors dies cal destacar el lliurament de Premis del concurs literari de l'EPA al Centre de Formació d'Adults Enric Valor a partir de les 18 hores de la vesprada. Els tallers de lideratge al local de l'Associació d'Ames de Casa Tyrius i el sopar de dones als locals de la Santa Creu seran els actes més destacats per al divendres 10.

Pel que fa als dies 11, 12 i 13 de març els organitzadors han preparat diferents activitats entre les què destaca la marxa per la conciliació des del parc de la Sequieta el diumenge 11 de març, la projecció de la pel·lícula "La vida secreta de las palabras" a l'Auditori Nou a partir de les 19 hores o la conferència preparada per al dilluns 13 a les 18 hores a càrrec de l'exministra i exsenadora de Veneçuela, Evangelina García Prince.

Les activitats preparades per als últims dies de març on destaquem la realització de diversos tallers de relaxació, respiració i estiraments, a més de l'obra de teatre "Un més un" a l'Auditori clausuraran un mes de març amb una intensa programació al voltant de dia 8 de Març.